Nicolae Ciucă, liderul PNL, a anunțat, joi, că PNL a aprobat lista cu candidații partidului la alegerile europarlamentare. Decizia a avut loc în ședința Biroului Politic Național.
PNL a aprobat, joi, lista cu candidații pentru alegerile europarlamentare, în cadrul ședinței Biroului Politic Național, a declarat liderul liberalilor, Nicolae Ciucă.
"Am aprobat lista cu europarlamentari. Sunt sigur că aveţi nevoie de numele, aşa cum au fost ele aprobate astăzi de membrii Biroului Politic Naţional, discutăm despre domnii Rareş Bogdan, Dam Motreanu, doamna Adina Vălean, domnul Daniel Buda, domnul Siegfried Mureşan, domnul Mircea Hava, domnul Ghiţă Falcă, domnul Virgil Popescu, domnul Alexandru Muraru şi doamna Mara Mareş", a declarat Nicolae Ciucă, după ședința Biroului Politic Național.
Deci lista liberalilor pentru alegerile europarlamentare este alcătuită din: Rareş Bogdan, Dan Motreanu, Adina Vălean, Daniel Buda, Siegfried Mureşan, Mircea Hava, Gheorghe Falcă, Virgil Popescu, Alexandru Muraru, Mara Mareş.
Nicolae Ciucă a mai spus că viitorul Consiliul Național al liberalilor va avea loc la 24 martie, pentru validarea alianței electorale cu social-democrații. "Am votat alianţa cu PSD şi conex la acest punct am aprobat convocarea în şedinţă de urgenţă a Consiliului Naţional pe 24 martie astfel încât să validăm constituirea alianţei electorale şi să finalizăm procedura de fuziune prin absorbţie cu ALDE", a declarat președintele PNL.
"Sunt candidatul PSD-PNL la Primăria generală a Capitalei şi astăzi s-a întâmplat un lucru firesc: am fost prezent în forurile de conducere ale colegilor social-democraţi şi ale colegilor liberali pentru validarea candidaturii mele, ceea ce s-a şi întâmplat", a declarat Cătălin Cîrstoiu, după ședința Biroului Politic Național al liberalilor.